Čitati treba da bismo se lakše snašli u životu. Treba čitati da bismo mogli nešto pročitati kao na primjer knjigu, roman, lektiru… Tko ne zna čitati, on je nepismen. Nepismeni ljudi još kao odrasli ne znaju sve pročitati. Volim kada mi netko čita priču jer tako razvijam svoju maštu, upoznajem druge ljude i krajeve.

Roko Puljević, 5. razred

Trebamo čitati kako bismo saznali nove riječi, razvijali svoju maštu. U knjigama otkrivamo sebe te razvijamo i svoje osjećaje. Čitajući maštom putujemo u druge svjetove. Kada završimo čitati neku dobru knjigu, želimo je još čitati. Čitanje nas može inspirirati i stječemo nove uzore. I na kraju kada završimo s čitanjem, možemo izraziti svoje mišljenje o njoj. Ja volim čitati zanimljive knjige i zagonetke jer me sve o njima zanima i čitajući uvijek saznam nešto novo.

Paola Petričević, 5. razred

Čitati trebamo kako bismo više znali, kako bismo bili pismeni i naučili više riječi. Učimo se maštati i pametniji smo jer osoba koja ne čita knjige, neće dobro znati. Kada čitamo i mozak nam se brže razvija.

Lorenzo Barić, 5. razred

Čitati trebamo da bismo mogli bolje pročitati razna djela kao što su pjesme, bajke i romani. Čitanje je važno za život. Ja volim čitati jer mi je zanimljivo. Ako netko ne zna čitati, on je neznalica. Kada čitamo razvijamo maštu, učimo slova i riječi. Čitajući knjige ili romane stvaramo televizor u glavi pa to što pročitamo vidimo na televizoru.

Bepo Puljević, 5. razred

Trebamo čitati da bismo upoznali nove riječi, ljude i krajeve, da bismo naučili brže čitati. Volim čitati, ali ne puno. Ne želim biti neznalica i zato čitam i razvijam maštu.

Mateo Jakić, 5. razred

Trebamo čitati da bismo naučili nešto novo. Kada čitamo, nekada možemo i sami nešto o tome napisati, a time razvijamo i svoju maštu. Treba čitati s razumijevanjem i uz koncentraciju. Da ne čitamo, ne bismo ništa znali. Ja volim čitati i kada čitam želim biti taj lik iz djela.

Marina Marinović, 5. razred

Čitajući saznajemo neke nove informacije, putujemo u druge svjetove, razumijemo druge. Želimo biti baš ti likovi iz knjige. Kad čitamo, razvijamo koncentraciju, maštu, učimo čitati. Kada završimo s čitanjem neke knjige, ponekad želimo čitati još knjiga tog autora jer nam se sviđa taj stil. Čitajući stječemo i uzore. Upoznajemo drugoga sebe. Da ne čitamo, ne bismo ništa znali. Zato su knjige jako bitne za nas i za druge. Knjige čitamo iz znatiželje, dosade i zabave. Ja volim čitati knjige zato što me zanimaju.

Ana Talijančić, 5. razred

Trebamo čitati da obogatimo svoj rječnik. Čitanje je zabavno i kroz njega učimo. Kada čitamo, imamo osjećaj kao da putujemo jer gdje je lik iz priče, tu smo i mi. Trebamo čitati kako bismo se razvijali i razumjeli ono što čitamo. Čitajući knjigu, sve nas više i više zanima i željeli bismo je pročitati do kraja. Ja volim čitati zato što me zanima što će se dogoditi na kraju priče i željan sam naučiti nešto novo.

Tomo Šulenta, 5. razred